**Тэафа́ніс Ге́кас** (грэч. Θεοφάνης Γκέκας; нар. 23 мая 1980, Ларыса, Грэцыя) — грэчаскі футбаліст (нападнік) і трэнер. Ігрок нацыянальнай зборнай Грэцыі (2005—2014). Ён быў найлепшым бамбардзірам Грэчаскай лігі і Бундэслігі, а таксама найлепшым бамбардзірам кваліфікацыі да чэмпіянату свету 2010 года ў еўрапейскай зоне.

Клубная кар’ера
---------------

### Выступленні ў Грэцыі

Тэафаніс Гекас пачаў сваю футбольную кар’еру ў клубе другога грэчаскага дывізіёна «Ларыса». Пасля трох праведзеных там сезонаў ён перайшоў у «Калітэю» летам 2001 года. У першым сезоне Гекаса ў форме «Калітэі» каманда выйшла ў першы грэчаскі дывізіён. Тэафаніс забіў 30 мячоў у 37 матчах другога дывізіёна.

Гекас працягваў забіваць галы, такім чынам зацікавіў сабой топ-клубы Грэцыі. Пасля забітых 32 мячоў у 73 матчах ён перайшоў у «Панатынаікос» узімку 2005 года. У сваім новым клубе Гекас стаў найлепшым бамбардзірам грэчаскага чэмпіянату ў 2005 годзе, забіўшы 17 мячоў. У сезоне 2005/06 Гекас у складзе «Панатынаікоса» дэбютаваў у Лізе чэмпіёнаў. Вясной 2006 года «Бохум» пачаў цікавіцца Гекасам, але «Панатынаікос» жадаў атрымаць за за яго 1,5 мільёна еўра, што не задавальняла нямецкі клуб.

Аднак летам 2006 года «Панатынаікос» набыў грэчаскага нападніка з ПАОКа Дымітрыса Салпінгідыса, што і стала адной з прычын, чаму Гекас не здолеў падоўжыць свой кантракт. Як частка гэтай здзелкі, Гекас павінен быў перайсці ў ПАОК, але ён адмовіўся. «Бохум» прапанаваў за Гекаса 700 тысяч еўра ў канцы сезона пры ўмове, што каманда захавае месца ў Бундэслізе.

### Выступленні ў Германіі

У сезоне 2006/07 Гекас у складзе «Бохума» змагаўся за выжыванне каманды ў Бундэслізе. За гэты кароткі час Тэафаніс стаў зоркай у камандзе, найлепшым бамбардзірам чэмпіянату і ўлюбёнцам фанатаў, якія называлі яго «грэчаскім богам».

У красавіку 2007 года «Бохум» паведаміў аб жаданні Гекаса гуляць за «Баер» у наступным сезоне. У «Баеры» Гекас атрымліваў 2 млн еўра ў год, што ў 4 разы перавышала яго заробак у «Бохуме». Узімку 2009 года Тэафаніс быў арэндаваны англійскім клубам «Портсмут», за які згуляў усяго адзін матч у Прэм’ер-лізе.

У снежні 2009 года на правах арэнды далучыўся да берлінскай «Герта», якая па выніках сезона 2009/10 страціла месца ў Бундэслізе. У маі 2010 года падпісаў двухгадовы кантракт з франкфурцкім «Айнтрахтам». У сезоне 2010/11 адзначыўся 16 галамі ў 34 матчах, але гэта не выратавала клуб ад выбывання ў Другую Бундэслігу. На наступны сезон застаўся ў камандзе і дапамог ёй вярнуцца ў элітны дывізіён.

### Апошнія гады

У 2012 годзе Гекас перайшоў у клуб турэцкай Супер Лігі «Самсунспор». Кошт трансферу склаў каля 1 млн еўра. Дэбютаваў у матчы супраць «Трабзанспора», дзе яго каманда атрымала паражэнне з лікам 0:4. У наступным матчы супраць «Ардуспора» адзначыўся пераможным дублем. Праз два тыдні Гекас стварыў сенсацыю, аформіўшы хет-трык у матчы супраць дзеючага чэмпіёна «Фенербахчэ». Пасля заканчэння сезона скасаваў пагадненне з-за таго, што каманда вылецела з эліты.

У жніўні 2012 года перайшоў у склад іспанскага клуба «Левантэ». Пакінуў клуб у лістападзе таго ж года.

У студзені 2013 года падпісаў кантракт на 1,5 гады з турэцкім клубам «Акхісар Беледыеспор». Да канца сезона 2012/13 паспеў адзначыцца 12 галамі за клуб, тым самым дапамог яму захаваць месца ў Супер Лізе. У верасні 2013 года перайшоў у «Каньяспор», а ў ліпені 2014 года вярнуўся ў «Акхісар Беледыеспор». У красавіку 2015 года быў адхілены ад каманды галоўным трэнерам Раберту Карлусам.

У ліпені 2015 года падпісаў аднагадовы кантракт з «Эскішэхірспорам», аднак ужо ў лістападзе таго ж года па пагадненні бакоў пакінуў клуб. У лютым 2016 года далучыўся да швейцарскага «Сьёна», дзе адзначыўся 13 галамі ў Суперлізе і двума ў Лізе Еўропы. У снежні 2016 года «Сівасспор» абвясціў аб падпісанні кантракта з нападнікам да лета 2018 года, аднак ужо летам 2017 года ён пакінуў клуб і завяршыў кар’еру.

Міжнародная кар’ера
-------------------

Дэбют Гекаса за зборную Грэцыі адбыўся ў сакавіку 2005 года, у пераможным матчы супраць зборнай Албаніі ў рамках кваліфікацыі да чэмпіянату свету.

Трэнерская кар’ера
------------------

У верасні 2021 года ўзначаліў грэчаскі «Панэяліяс», дзе працаваў да канца сезона 2021/22. Летам 2022 года ўзначаліў турэцкі «Акхісарспор», пакінуў клуб у снежні 2022 года.

Зноскі
------

1. ↑  Theofanis Gekas // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Theofanis Gekas // FBref.com<a href='https://wikidata.org/wiki/Track:Q56239490'></a>
3. ↑  «Pompey sign striker Gekas on loan». BBC Sport.
4. ↑  «Gekas moves to Turkey's Samsunspor». ekathimerini.com.
5. ↑  «Derbi öncesi, Sirtaki bozgunu!». Ajansspor.com.
6. ↑  «Gekas, un relevo para Koné». El Mundo.es.

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · Fussballdaten.de · Kicker.de · Kooora · National Football Teams.com · Soccerbase (ігрок) · Soccerway · Transfermarkt (ігрок) · Transfermarkt (трэнер) · worldfootball.net (ігрок) · Нямецкі футбольны саюз · ТФФ (ігрок) · УЕФА |
| Слоўнікі і энцыклапедыі | Munzinger |

| Склады зборнай Грэцыі |
| --- |
| 

| ⛭Зборная Грэцыі — Чэмпіянат Еўропы 2008 |
| --- |
| Сцяг Грэцыі | 
* 1 Нікапалідыс (б)
* 2 Сейтарыдыс
* 3 Пацацоглу
* 4 Спіропулас
* 5 Дэлас
* 6 Басінас
* 7 Самарас
* 8 Янакопулас
* 9 Харыстэас
* 10 Карагуніс
* 11 Вінтра
* 12 Халкіяс (б)
* 13 Цорвас (б)
* 14 Салпінгідыс
* 15 Тарасідыс
* 16 Кірыякас
* 17 Гекас
* 18 Гумас
* 19 Анцас
* 20 Аманатыдыс
* 21 Кацураніс
* 22 Цыёліс
* 23 Ліберопулас
* трэнер: Ота Рэхагель

 |

 |
| 

| ⛭Зборная Грэцыі — Чэмпіянат свету 2010 |
| --- |
| Сцяг Грэцыі | 
* 1 Халкіяс (б)
* 2 Сейтарыдыс
* 3 Пацацоглу
* 4 Спіропулас
* 5 Морас
* 6 Цыёліс
* 7 Самарас
* 8 Пападопулас
* 9 Харыстэас
* 10 Карагуніс
* 11 Вінтра
* 12 Цорвас (б)
* 13 Сіфакіс (б)
* 14 Салпінгідыс
* 15 Тарасідыс
* 16 Кірыякас
* 17 Гекас
* 18 Нініс
* 19 Папастатопулас
* 20 Капетанас
* 21 Кацураніс
* 22 Малезас
* 23 Прытас
* трэнер: Ота Рэхагель

 |

 |
| 

| ⛭Зборная Грэцыі — Чэмпіянат Еўропы 2012 |
| --- |
| Сцяг Грэцыі | 
* 1 Халкіяс (б)
* 2 Маніятыс
* 3 Цавелас
* 4 Малезас
* 5 К. Пападопулас
* 6 Макас
* 7 Самарас
* 8 А. Пападопулас
* 9 Ліберопулас
* 10 Карагуніс
* 11 Мітраглу
* 12 Цорвас (б)
* 13 Сіфакіс (б)
* 14 Салпінгідыс
* 15 Тарасідыс
* 16 Фатакіс
* 17 Гекас
* 18 Нініс
* 19 Папастатопулас
* 20 Алебас
* 21 Кацураніс
* 22 Фартуніс
* 23 Фетфацыдыс
* трэнер: Фернанду Сантуш

 |

 |
| 

| ⛭Зборная Грэцыі — Чэмпіянат свету 2014 |
| --- |
| Сцяг Грэцыі | 
* 1 Карнезіс (б)
* 2 Маніятыс
* 3 Цавелас
* 4 Маналас
* 5 Морас
* 6 Цыёліс
* 7 Самарас
* 8 Канэ
* 9 Мітраглу
* 10 Карагуніс
* 11 Вінтра
* 12 Глікас (б)
* 13 Капіна (б)
* 14 Салпінгідыс
* 15 Тарасідыс
* 16 Хрыстадулопулас
* 17 Гекас
* 18 Фетфацыдыс
* 19 Папастатопулас
* 20 Алебас
* 21 Кацураніс
* 22 Самарыс
* 23 Тахцыдыс
* трэнер: Фернанду Сантуш

 |

 |